
Parlamentul  României

Camera  Deputaţilor
Comisia pentru industrii si servicii

Tel : 614.8091.  Fax : 613.6643.


                                                           

                                                       Bucureşti, 18.02.1998.

                                                                                                 Nr. 600/XVIII/3

A V I Z

asupra proiectului de Lege pentru aprobarea Ordonanţei Guvernului nr.23/1998 privind finanţarea şi din alte surse decât bugetul de stat a unor activităţi specifice de administrare a rezervelor de stat
In conformitate cu prevederile art.86 şi 102 din Regulamentul Camerei Deputaţilor, comisia noastră a fost sesizată cu adresa nr.22 din 3 feb.1998 pentru dezbaterea şi avizarea acestui proiect de lege.

In cadrul şedinţei din data de 17 februarie 1998 comisia a examinat proiectul de lege supus dezbaterii şi a constatat că sunt îndeplinite condiţiile constituţionale.

In situaţia de mai sus comisia a hotărât avizarea favorabilă a proiectului de lege supus dezbaterii, aviz pe care îl înaintează Comisiei pentru buget, finanţe şi bănci, care este sesizată pe fond.

De asemenea, vă transmitem şi amendamentele admise de comisie în Anexa nr.1.

Conform art.74 alin.(2) din Constituţia României proiectul de lege are un caracter de lege ordinară.

PREŞEDINTE,                                      SECRETAR,

                         Dan Ioan Popescu                                   Ioan Bivolaru

AMENDAMENTE  ADMISE

asupra proiectului de Lege pentru aprobarea Ordonanţei Guvernului nr.23/1998 

privind finanţarea şi din alte surse decât bugetul de stat 

a unor activităţi specifice de administrare a rezervelor de stat
	Nr.

crt.
	Text iniţial
	Text propus
	Motivaţie 

	1.
	Articol nou
	Art.3’ - Societăţile comerciale care au preluat produse în cadrul Programelor de împrospătare şi valorificare a stocurilor Rezerve de stat, pot beneficia, cu avizul Ministerului Finanţelor, de reeşalonarea sumelor restante la data de 31.12.1997.

Pe perioada reeşalonării nu se percep penalităţi de întârziere.

Dep. Dan Ioan Popescu

Dep. Ioan Bivolaru


	Datorită blocajelor financiare şi a lipsei de fonduri bugetare există riscul nerealizării activităţii de reîmprospătare a rezervelor, această acţiune fiind blocată de Administraţia Naţională a Rezervelor de Stat.


                                             PREŞEDINTE,                                                                       SECRETAR,

                                          Dan Ioan Popescu                                                                     Ioan Bivolaru
